stanford-oval/wikipedia huggingface dataset:
מחסום דם-מוח
תפקיד המחסום דם-מוח > שמירה על ההרכב היוני ועל חומרי ההזנה של המוח

המחסום דם-מוח שולט בהרכב הסביבה של תאי העצב באמצעות תעלות יונים וטרנספורטרים בקרום תאי האנדותל המעבירים חומרים באופן מבוקר. פיקוח זה מאפשר שימור של ריכוזי יונים מדויקים, הדרושים לפעילות החשמלית של תאי העצב והסינפסות שלהם. לדוגמה, ריכוז האשלגן בנוזל השידרה והנוזל החוץ תאי של המוח מוחזק באופן מהודק בין 2.5 - 2.9 mM. בהשוואה, ריכוז יון האשלגן בפלסמה יכול להגיע גם ל-4.5mM, ולהשתנות מעט בעקבות מאמץ פיסי או ארוחה. גם ריכוז יונים כמו סידן ומגנזיום - מפוקח בטווח צר בשל חשיבות הריכוז המדויק לפעולת תאי העצב.
תפקיד המחסום דם-מוח > פיקוח על רמות המוליכים העצביים

המוליכים העצביים במערכת העצבים המרכזית הם לעיתים קרובות מולקולות המשמשות בתפקידים שונים גם ברקמות אחרות של הגוף. מחסום הדם-מוח שומר על ריכוזי חומרים אלה במוח בנפרד מאלה שבפלסמה. לדוגמה, הפלסמה יכולה להכיל לעיתים ריכוזים גבוהים של חומצת האמינו גלוטמט, בעיקר אחרי אוכל. גלוטמט במוח משמש מוליך עצבי מעורר, אבל עליה בריכוזו בסביבת תאי עצב היא אירוע היכול להתרחש במקרים של נזק מוחי מטראומה או הפרעה באספקת הדם גורמת לתאי העצב נזק נוסף (אנ'). מחסום הדם-מוח מונע את ההשפעה הטוקסית של עודף גלוטמט על תאי העצב, בתנאים נורמליים.
תפקיד המחסום דם-מוח > מניעת מעבר של מולקולות גדולות וטוקסינים לנוזל השידרה

נוזל השידרה (CSF) נוצר מהפלסמה בתהליך של פילטרציה בפלקסוס הכורואידלי (אנ'), המסלק מהנוזל חלבונים שאינם נדרשים במוח. תהליך זה מייצר נוזל שידרה עם ריכוז חלבון נמוך מאד, ביחס לפלסמה. בנוסף לחלבונים, המחסום מסנן החוצה מולקולות גדולות אחרות העלולות להזיק לרקמת המוח.
התפתחות מחסום הדם

מחסום הדם-מוח מתפתח עוד לפני הלידה. מחקרים מראים כי תאים מסוג פריציטים שתרומתם מכרעת להתפתחות מחסום הדם-מוח, מופיעים כבר בשלבי ההתפתחות העובריים. בנוסף לכך מחקרים שנעשו בעכברים מראים שמחסום הדם-מוח יעיל בעוברים. ההנחה כיום היא שמחסום הדם-מוח בתינוקות שזה עתה נולדו קיים ופעיל, אך מרכיבים מסוימים בו ממשיכים להתפתח גם לאחר הלידה.
בזקנה המחסום מידלדל ופגיעות המוח גדלה. לחץ דם מוגבר גורם אף הוא לירידה ביעילות המחסום.
תנאי המעבר של חומרים דרך המחסום

חלק מהחומרים יכולים לעבור את מחסום הדם־מוח ואחרים לא.
מולקולה חייבת להיות קטנה מספיק או מסיסה בשומן כדי לחדור דרך הנימים ודרך תאי האנדותל העוטפים אותם.
מולקולות מסיסות במים אינן יכולות לעבור את מחסום הדם־מוח.
יוצאות דופן הן מולקולות המשתמשות במנגנון ביולוגי הנושא אותן אל תוך המוח. עליהן נמנות החומצות הארומטיות הדרושות לייצור מוליכים עצביים.
דוגמה למולקולות העוברות את המחסום: אתנול היא מולקולה מסיסה בשומן, ולכן עוברת את המחסום דרך קרום התאים השומני וגורמת לתופעת השכרות. באופן דומה, מולקולות THC (החומר הפעיל בקנביס) מסיסות בשומן וחודרות בקלות יחסית את המחסום, וגורמות לתופעות האופייניות.
ישנם אזורים במוח שאליהם חודרים חומרים מסוימים ביתר קלות. חשוב בעיקר האזור האחראי על הקאה וזיהוי רעלים, Area postrema, שמסיבות ברורות חייב להיות רגיש לכלל החומרים הנכנסים לגוף.
השלכות רפואיות > מצבים בהם יש פגיעה במחסום דם-מוח

קיימים מצבים רפואיים רבים העלולים לפגוע או להוריד את היעילות של המחסום, ובכך לאפשר חדירה של חומרים מזיקים לרקמת המוח. ניתן לחלק את המצבים האלה לחריפים, או למחלות כרוניות של מערכת העצבים.
השלכות רפואיות > מצבים בהם יש פגיעה במחסום דם-מוח > מצבים חריפים הגורמים לפגיעה במחסום דם-מוח

דלקות כמו דלקת קרום המוח או אנצפליטיס ויראלית.
גידולים ממאירים של המוח.
חבלות ראש.
פגיעות בכלי דם הגורמות לשבץ.
השלכות רפואיות > מצבים בהם יש פגיעה במחסום דם-מוח > מצבים כרוניים הגורמים לפגיעה במחסום דם-מוח

אפילפסיה.
סכרת לא מאוזנת.
לחץ-דם מוגבר.
מחלות ניווניות של מערכת העצבים כמו אלצהיימר או מחלת פרקינסון.
השלכות רפואיות > הקושי בהחדרת תרופות למוח

התרופות שאנחנו מקבלים, בין אם בטבליות הנספגות דרך מערכת העיכול ובין אם במתן תוך-ורידי מגיעות למחזור הדם. כאשר יש צורך לטפל בבעיות במוח, המחסום דם-מוח מונע מתרופות מסוימות להגיע אל איבר המטרה, המוח, דרך מחזור הדם, דבר המסבך מאד את הטיפול. המחקר הפרמקולוגי מנסה להתגבר על המגבלה הזו על ידי שינוי במבנה המולקולרי של התרופות, בדרך כלל על ידי הפיכתן מסיסות בשומן, באופן שיוכלו לחדור.
שיטות חדשות נוספות הנמצאות בפיתוח הן בספריי לאף, קשר למולקולות נושאות או הפרעה ממוקמת למחסום לצורך החדרת התרופה
המחקר

את מחסום הדם־מוח גילה החוקר הגרמני פאול ארליך בסוף המאה ה־19. הוא הזריק חומר בצבע כחול לגופה של חולדה, ומצא שהצבע התפשט לכל רקמות הגוף מלבד לרקמות המוח. מאוחר יותר התברר כי כדי לחדור למוח, על מולקולה לעבור מחסום שאינו חלק מהמוח עצמו, אלא נובע ממבנה הנימים הצפופים, שבין התאים העוטפים אותם אין חללים.
הערות שוליים

↑  Richard Daneman, Alexandre Prat, The Blood–Brain Barrier, Cold Spring Harbor Perspectives in Biology 7, 2015-1, עמ' a020412 doi: 10.1101/cshperspect.a020412
↑  Richard Daneman, The blood–brain barrier in health and disease, Annals of Neurology 72, 2012-11, עמ' 648–672 doi: 10.1002/ana.23648
↑  Hossam Kadry, Behnam Noorani, Luca Cucullo, A blood–brain barrier overview on structure, function, impairment, and biomarkers of integrity, Fluids and Barriers of the CNS 17, 2020-11-18, עמ' 69 doi: 10.1186/s12987-020-00230-3
↑  האם לתינוקות יש מחסום דם-מוח? שני, באתר davidson.weizmann.ac.il
1 2  Neil R. Carlson, (2013). Physiology of Behavior. Boston: Pearson.
↑  The blood-brain barrier: Out with the bad, in with the good, Cleveland Clinic (באנגלית)
↑  רמי רחמימוב (2004). מהפכת המוח: תקשורת, מחלות נפש וסמים. רעננה: מכון ון ליר בירושלים, הקיבוץ המאוחד
↑  Di Wu, Qi Chen, Xiaojie Chen, Feng Han, Zhong Chen, Yi Wang, The blood–brain barrier: structure, regulation, and drug delivery, Signal Transduction and Targeted Therapy 8, 2023-05-25, עמ' 1–27 doi: 10.1038/s41392-023-01481-w
| --- | --- |
בקרת זהויות :  NLI: 987007283113705171  GND: 4007279-4  LCCN: sh85014964  NDL: 00575620  NKC: ph323406
מחסום Watch

| --- | --- |

 מדינה:  ישראל ישראל
 מטה הארגון:  ירושלים
 מקום פעילות:  יהודה, שומרון וחבל עזה
 מייסדים:  רוני יגר, עדי קונצמן ויהודית קשת
 תקופת הפעילות:  2001–הווה (כ־23 שנים) 
 פרסים והוקרה:  Aachen peace prize (2008)  אות זכויות האדם ע"ש אמיל גרינצוויג (2004) 
 www.machsomwatch.org
 
מחסום Watch היא תנועת נשים ישראליות שהוקמה ב־2001, המתנגדת לשליטה הישראלית ביהודה ושומרון, ולפגיעה בחופש התנועה של הפלסטינים באזור זה, הנגרמת באמצעות מחסומי צה"ל. פעילוֹת הארגון צופות בהתנהגות החיילים והשוטרים במחסומים ומתעדות אותה, וכן את הנעשה בבתי המשפט הצבאיים, והן מנסות לסייע לפלסטינים במעבר במחסומי צה"ל. הארגון מאוגד משפטית כחברה לתועלת הציבור בשם קרן נשים למען זכויות אדם בע"מ.
הקמת הארגון ומטרותיו

הארגון הוקם בינואר 2001 על ידי שלוש נשים: רוני יגר, עדי קונצמן ויהודית קשת, בעקבות דיווחים בעיתונות על פגיעה בזכויות האדם של הפלסטינים העוברים במחסומי צה"ל בשטחי יהודה ושומרון והרצאתה של עמירה הס בנושא. הפעילוֹת הראשונות של הארגון גויסו מקרב תנועת "נשים בשחור". על פי אתר האינטרנט של הארגון, מטרות הארגון הן: שמירה על זכויות האדם של הפלסטינים ביהודה ושומרון, ביטול המדיניות השוללת חופש תנועה לפלסטינים בתוך השטחים והשפעה על דעת הקהל בישראל ובעולם, כדי "להביא לסיום הכיבוש ההרסני, הפוגע הן בחברה הפלסטינית הן בחברה הישראלית".
המאחד את חברות הארגון הוא התנגדות "לכיבוש הישראלי בשטחים הכבושים ולשלילת זכותם של הפלסטינים לנוע באופן חופשי על אדמתם". חברות הארגון מממשות אידאולוגיה זו ביחסן למחסומי צה"ל. לדברי הארגון, המחסומים החוצצים בין האזורים השונים שבהם גרה האוכלוסייה הפלסטינית פוגעים בזכויות האדם ובאפשרות של הפלסטינים לקיים חיי יום יום סבירים. לדעת הארגון, צה"ל איננו פועל על פי החוק הבינלאומי משום שחייליו מתעמרים באוכלוסיית העוברים במחסומים באמצעות עיכובם במשך זמן רב, השפלתם ולעיתים אף הכאתם עד כדי סיכון חייהם.
הארגון רואה את קובעי המדיניות שלפיה פועל צה"ל, כאחראים לפגיעה בזכויות האדם בשטחים.
מבנה הארגון

הארגון הוא ארגון נשים. הפעילוּת בו היא על בסיס התנדבותי ומתבצעת בארבעה אזורים: ירושלים, אזורי המרכז, הצפון ודרום יהודה ושומרון. החלטות מתקבלות בהצבעה של כלל חברות הארגון. החברות בארגון פתוחה לכל אישה המזדהה עם סדר היום הפוליטי של מחסום Watch, דהיינו - התנגדות לכיבוש ולמדיניות בשטחים. החלטות הארגון מתקבלות באספה הכללית, כשכל אחת מהפעילוֹת יכולה להשתתף בקבלת החלטות בנושאים עקרוניים הקשורים בפעילוּת הארגון. האספה הכללית מאשרת את המזכירות הנבחרת (נציגות האזורים ונציגות הציבור). המזכירות היא הוועדה המתאמת ברמה הארצית.
תורמיו העיקריים של הארגון הם: הקרן החדשה לישראל שהעבירה בין השנים 2006–2010 כרבע מיליון דולר, האיחוד האירופי שהעביר בין היתר 311,650 יורו עבור השנים 2005 ו-2008 ו-77,632 יורו עבור השנים 2010–2011, ממשלות נורווגיה ובריטניה, קרן המכון לחברה פתוחה של ג'ורג' סורוס וקרן סמואל סבה.
פעילות הארגון

פעילוּת הליבה מתמקדת בתצפיות במחסומים הצבאיים ברחבי הגדה, תיעוד המתרחש בהם והפצת המידע הנאסף. מפגש בלתי אמצעי של הפעילוֹת עם פלסטינים שעברו במחסומים ושינויים בשטח כמו מחסומים שהוסרו, מחסומים שהופרטו והועברו למבנים סגורים, הובילו להתרחבות פעילוּת הארגון לתחומים נוספים: תצפיות ותיעוד המתרחש בבתי המשפט הצבאיים, פעילוּת בכפרים פלסטינים, סיוע וליווי בירוקרטי מול גופים ישראליים וסיורים.
פעילות הארגון > צפייה בהתנהגות החיילים במחסומים ותיעודה

משמרות של פעילוֹת הארגון מגיעות לחלק מהמחסומים ביהודה ובשומרון, צופות בהתנהגות החיילים ונציגי גופי הביטחון, מתעדות את המתרחש ומנסות להשפיע על החיילים כך שיאפשרו את מעבר הפלסטינים במהירות ויתייחסו אליהם בכבוד. הפעילוֹת מגיעות גם לשערים חקלאיים, מעברי פועלים ומחסומי פתע זמניים. לטענת הארגון, החיילים מתייחסים טוב יותר לאוכלוסייה כשפעילוֹת הארגון נוכחות במקום.
הפעילוֹת מתעדות את המתרחש במחסומים בשעות הבוקר המוקדמות, כשהפועלים יוצאים לעבודתם, או בשעות אחר הצהריים, עם שובם הביתה. באתר האינטרנט של הארגון, המופיע בעברית ובאנגלית, מתפרסמים דו"חות יומיים, חודשיים ושנתיים על התנהגות החיילים במחסומים. בנוסף לדו"חות השוטפים, הארגון כתב בעבר דו"חות מיוחדים בנושאים כגון המנהל האזרחי, מידע נוסף על מה שהארגון רואה כעוולות של השלטון הישראלי כלפי הפלסטינים, עורך תערוכות צילומים ומציג סרטים וסרטונים.
פעילות הארגון > צפייה ותיעוד המתרחש בבתי המעצר והמשפט הצבאיים

הארגון רואה במעצרים ומאסרים של פלסטינים אמצעי שליטה על האוכלוסייה והגבלת חירותה ותנועתה. החל מדצמבר 2005 משקיפות חברות הארגון בבתי מעצר ובתי משפט צבאיים שבהם נשפטים פלסטינים תושבי יהודה ושומרון. הן עושות זאת במגרש הרוסים בירושלים, בבית סוהר עופר, בבית המשפט הצבאי שליד הכפר סאלם ועוד, וכן במשפטים של פלסטינים תושבי מזרח ירושלים המתקיימים בבתי משפט אזרחיים. הארגון עוקב אחרי כל סוגי הדיונים.
פעילות הארגון > פעילות בכפרים פלסטינים

פעילוֹת הארגון מבקרות בכפרים פלסטינים, מקיימות פעילויות משותפות עם נשות הכפרים, כגון לימוד עברית, ערבית ואנגלית, פועלות לשיפור איכות החיים בכפרים, למשל באמצעות מגעים עם המינהל האזרחי, ודיווח על מעשי צה"ל, כגון פיזור הפגנה בכפר קדום ברימוני גז מדמיע.
בניסיון ללכוד את מבצעי הפיגוע באיתמר, שבו נרצחו שני הורים ושלושה מילדיהם, תושבי איתמר, הפעילו צה"ל והשב"כ לחץ מתמשך על תושבי הכפר עוורתא, שממנו יצאו הרוצחים. ארגון "מחסום Watch" ערך ביקור בכפר, ודיווח על פגיעות בתושבים במהלך פעילוּת צה"ל, שאותה תיאר כענישה קולקטיבית. כעבור חודש לכדה ישראל את הרוצחים.
פעילות הארגון > סיוע לפלסטינים מול גופי ביטחון ישראליים

צוותים של חברות הארגון מסייעים לפלסטינים ששירות הביטחון הכללי או משטרת ישראל אסרו את כניסתם לישראל או את יציאתם לחו"ל. הארגון מסייע גם בפעילוּת מול מנהלת תיאום וקישור של מתאם פעולות הממשלה בשטחים לצורך פיתוח תשתיות חשמל ומים בכפרים וכן לפלסטינים שחלק מאדמותיהם נכלא ב"מרחב התפר".
פעילות הארגון > מפגשים עם הציבור

חברות הארגון מרצות בפני קהלים, בהם מכינות קדם צבאיות, צעירים בני קיבוצים, חניכי תנועות נוער וסטודנטים. הן מדריכות סיורים ביישובים פלסטיניים באזור השומרון, באזורי מרחב התפר בעוטף ירושלים ובבקעת הירדן, בעברית ובאנגלית. הסיורים עוברים במסלולים הכוללים מחסומים וחסימות והמשתתפים נפגשים עם פלסטינים בכפריהם. הן מקיימות גם "סיור וירטואלי" אצל המזמינים בבית.
הפולמוס סביב פעילות הארגון

בשנת 2004 קיבל הארגון את אות זכויות האדם ע"ש אמיל גרינצוויג המוענק על ידי האגודה לזכויות האזרח בישראל.
יש עדויות של חיילים הטוענים שפעילוֹת מחסום Watch מפריעות לעבודתם בשמירה על הנעשה במחסומים, מטרידות אותם ומונעות מהם לבצע את תפקידם. היה אף מקרה שתועד ובו מתנדבת קיללה חייל.
בפברואר 2006 הוחלט שגדוד נחשון, המאייש מחסומים באזור טולכרם, יקבל הרצאה מפעילת מחסום-Watch, למרות מחאות מצד אמהות החיילים. במהלך ההרצאה עמדה נציגת הארגון בפני תגובות קשות מצד החיילים. בעקבות ההרצאה חתמו לוחמי הגדוד על מכתב לרמטכ"ל דן חלוץ ובו מחאה על "הכנסת פוליטיקה למרחב הצה"לי" והרצאות מצד "ארגון שמאל קיצוני". בתגובה מסר דובר צה"ל כי הרמטכ"ל לא ידע על קיום ההרצאה לחיילים, והנחה שלא יינתנו עוד הרצאות לחיילים מפי נשות "מחסום Watch". כשבועיים לאחר מכן נפגש הרמטכ"ל ביוזמתו עם פעילוֹת "מחסום Watch".
כתגובת-נגד לארגון הקימו פעילוֹת ימין את ארגון "נשים בכחול לבן", שפעילוֹתיו הגיעו תקופת מה למחסומים כדי לתמוך בחיילים, להתעמת עם פעילוֹת "מחסום Watch", ואף להתלונן בפני המשטרה על פעילוּתן. חברות "נשים בירוק" יצאו אף הן נגד פעילוֹת "מחסום Watch".
לקריאה נוספת

ליה נירגד, חורף בקלנדיה, הוצאת חרגול, 2004
רות גינזבורג, לפקוח עיניים – עיון ביקורתי במבטם של ארגוני זכויות אדם ישראלים הפועלים בשטחים, באמצעות קריאה פרשנית בצילומים ובדוחות הארגונים, עבודת דוקטורט, אוניברסיטת בר-אילן, היחידה ללימודים בין-תחומיים, התוכנית לפרשנות, 2010.
מאיה רוזנפלד, "ימי ראשון בבקר במחסומים: 'תענוגות החובה' של שולטים, 'חובת צומד' של הנשלטים", פוליטיקה: הג'ורנל הישראלי למדעי המדינה, 2004, 11/12 עמ' 41–56.
חנה אולמן, "להיות עד – עדות כתהליך בחברה ובטיפול", אלפיים 31, 2007, עמ' 11–23.
לצפייה נוספת

"שומרות הסף: זכרונות", סרט תעודה מאת אליעזר יערי, 2023.
הערות שוליים

1 2 3  אודותינו, באתר של מחסום Watch
↑  קרן נשים למען זכויות אדם בע"מ, מס' תאגיד: 513573139, באתר רשם החברות
↑  אתר מחסום ווטש, בית איבא, ג'ית, יום ה' 4.12.08, אחה"צ: "אלפי אנשים עוכבו שעות. הסיבה האמיתית: מתנחלים מיצהר, מקדומים, משבי שומרון ומהתנחלויות נוספות מסביב לשכם זרקו אבנים על מכוניות של תושבים פלסטינים"
1 2  חנן גרינברג, תלונה: פעילת מחסום ווטש כינתה חייל "נאצי", באתר ynet, 22 במאי 2006
↑  רועי שרון, האיחוד האירופי תרם מיליארד שקל לעמותות שמאל, באתר nrg‏, 18 במאי 2009
↑  Machsom Watch » ngomonitor, www.ngo-monitor.org
↑  Donors, Machsomwatch, ‏2016-08-28 (באנגלית)
↑  דו"ח: ביורוקרטיה בשירות הכיבוש, מאי 2004, דו"ח משותף של מחסום Watch וארגון "רופאים לזכויות אדם", 1 במאי 2004
↑  נושאי הליבה של פעילותנו, אתר "מחסום Watch"
↑ דוגמאות:
העמק הנעלם, באתר פסטיבל הקולנוע ירושלים
קלנדיה סיפורו של מחסום, באתר YouTube
↑  הארכות מעצר בבתי המשפט הצבאיים בישראל במהלך שנת 2006, דו"ח מאתר הארגון.
↑  מפגשים ופעילויות בכפרים פלסטינים, אתר "מחסום Watch"
↑  זעתרה (צומת תפוח), חווארה, עורטא, צומת ג'ית, יום ה' 17.3.11, בוקר, אתר "מחסום Watch"‏, 17 במרץ 2011
בית פוריכ, חבלה, חווארה, מעבר אליהו, מעבר שומרון, עורטא, עזון, עזון עתמה, צומת ג'ית, יום ד' 30.3.11, אחה"צ, אתר "מחסום Watch"‏, 30 במרץ 2011
↑  תמר פליישמן, הָאִישׁ אֶחָד יֶחֱטָא, וְעַל כָּל-הָעֵדָה תִּקְצֹף, אתר "מחסום Watch",‏ 8 במאי 2011
↑  הזמנה לכנס: נשים במאבק – פעילות נשים במאבק לקידום זכויות אדם, באתר האגודה לזכויות האזרח בישראל
↑  דוד בדין, דו"ח בדין: שומרות המחסום, באתר ערוץ 7, 2 במרץ 2006
↑  אפרת וייס, מחאה נגד הרצאת נשות "מחסום ווטש" בפני חיילים, באתר ynet, 22 בפברואר 2006
↑  עמוס הראל‏, הרמטכ"ל: המחסומים אינם בגבול צרפת-שווייץ, באתר וואלה, 6 במרץ 2006
↑  חנן גרינברג, עימות בשטחים: "נשים בירוק" נגד נשות מחסום WATCH, באתר ynet, 5 במאי 2004
| --- | --- |
בקרת זהויות :  NLI: 987007309937005171  LCCN: no2004103069  VIAF: 148482119   WorldCat (עם VIAF): 148482119
מעגל RLC

מעגל RLC הוא מעגל חשמלי המורכב מנגד, משרן (נקרא גם סליל השראה או בקיצורו: סליל) וקבל המחוברים בטור או במקביל. אל המעגל ניתן לחבר מקור מתח או מקור זרם. מעגל RLC הוא מעגל תהודה חשמלי והוא מתאים לשמש כמסנן מעביר פס. מעגל RLC נקרא גם מעגל מסדר שני משום שניתן לתאר אותו בעזרת משוואה דיפרנציאלית ליניארית מסדר שני.
מעגל טורי ומעגל מקבילי

ניתן לחבר את רכיבי המעגל בטור או במקביל. המעגל הטורי והמעגל המקבילי הם מעגלים דואליים[דרושה הבהרה]. כמו כן, ניתן לחבר למעגל מקור מתח או מקור זרם. שני החיבורים שקולים זה לזה לפי משפט נורטון ומשפט תבנין, וגם הם מעגלים דואליים.
המשוואה הדיפרנציאלית המתארת את הזרם במעגל טורי המחובר למקור מתח היא:
{{d^{2}I} \over {dt^{2}}}+{R \over L}{{dI} \over {dt}}+{1 \over {LC}}I(t)={1 \over L}{{dV} \over {dt}}
כאשר R התנגדות הנגד, L השראות המשרן, C קיבול הקבל ו-V מתח המקור. אותה משוואה מתארת את הזרם דרך המשרן במעגל מקבילי המחובר למקור זרם, כאשר באגף ימין מתח המקור V מוחלף בזרם המקור.
העכבה השקולה של המעגל המקבילי:
העכבה השקולה של המעגל הטורי:
תהודה

המשוואה הדיפרנציאלית המתארת את המעגל היא משוואת מתנד הרמוני:
 {{d^{2}I} \over {dt^{2}}}+2\zeta \omega _{0}{{dI} \over {dt}}+\omega _{0}^{2}I(t)={1 \over L}{{dV} \over {dt}}
לכן תגובת ההלם של המעגל, או התגובה שלו לתנאי התחלה, מתנודדת בתדירות התנודה העצמית שלו. מלבד זאת, בעת כניסה סינוסית בתדירות זו תתרחש תהודה ולכן תדירות התנודה העצמית נקראת גם תדירות התהודה. ניתן לזהות את תדירות התהודה הבלתי מרוסנת מהמשוואה הדיפרנציאלית:  \omega _{0}={1 \over {\sqrt {LC}}}. תהודה תתרחש כאשר האימפדנס של המעגל המקבילי מקסימלי וזה של הטורי מינימלי. בשני המקרים תדירות התהודה היא:  \omega _{d}={\sqrt {\omega _{0}^{2}-\alpha ^{2}}}=\omega _{0}{\sqrt {1-\zeta ^{2}}}
ברוב מעגלי התהודה החשמליים  \zeta \ll 1 וכתוצאה מכך  \omega _{d}\approx \omega _{0}. כלומר אם נחבר קבל טעון למשרן ולנגד, כל הזרמים והמתחים במעגל יהיו בצורת סינוס בתדירות התנודה העצמית עם משרעת שדועכת בזמן. אם נחבר את המעגל למקור זרם או למקור מתח שמזרימים זרם חילופין, המתחים במעגל יהיו בצורת סינוס באותה התדירות של המקור אך בעלי משרעת שונה, שתהיה מקסימלית עבור מקור בתדירות התהודה. הסיבה להנחתה בתדירויות נמוכות היא שהסליל מתנהג כקצר והקבל כנתק, ובתדירויות גבוהות משום שהסליל מתנהג כנתק והקבל כקצר.
מהמשוואה הדיפרנציאלית ניתן לזהות גם את מקדם הריסון - מדד לקצב הדעיכה של תגובת ההלם:
עבור חיבור מקבילי:  \zeta ={1 \over 2R}{\sqrt {L \over C}}
עבור חיבור טורי:  \zeta ={R \over 2}{\sqrt {C \over L}}
מקדם הריסון הוא היחס בין ההנחתה (המסומנת α) לתדירות התהודה:
עבור חיבור מקבילי:  \alpha =\omega _{0}\zeta ={1 \over 2RC}
עבור חיבור טורי:  \alpha =\omega _{0}\zeta ={R \over 2L}
את סוג הריסון של המעגל נקבע על פי  \bigtriangleup =\alpha ^{2}-\omega ^{2}  ישנם חמישה סוגי ריסונים עבור מעגל RLC :
ריסון יתר (או ריסון לא קריטי) - כאשר Δ > 0, הפונקציה יציבה אסימפטוטית, כלומר היא מתייצבת לאחר זמן והזרם מגיע ל-0.
ריסון קריטי - כאשר Δ = 0, הפונקציה יציבה אסימפטוטית.
תת-ריסון - כאשר Δ<0, הפונקציה יציבה אסימפטוטית.
כאשר R=0 וכפועל יוצא α=0 - הפונקציה אינה יציבה אסימפטוטית, כלומר היא איננה מתייצבת לאחר זמן מכיוון שאין נגד ש'ייקח' מתח, והמתח עובר בין הסליל לקבל בלי הפסקה.
כאשר R<0 (יכול לקרות במקור תלוי למשל) - הפונקציה אינה יציבה אסימפטוטית, והיא עולה בצורה אקספוננציאלית עד שהמערכת עלולה להתפוצץ ולהתפרק.
שימושים

כאשר מעגל RLC משמש כמתנד, בדרך כלל יש צורך במקדם ריסון ובהנחתה נמוכים. ניתן לעשות זאת על ידי התנגדות קטנה במעגל טורי והתנגדות גדולה במעגל מקבילי, ובמקרה כזה המעגל דומה למעגל LC.
מעגל RLC מתאים לשמש כמסנן מעביר פס משום שהוא מגביר תחום תדרים סביב תדר התהודה ומנחית את כל היתר. את תדר התהודה ניתן לקבוע על ידי L ו-C, ולשנות אותו בעזרת קבל משתנה או משרן משתנה. כך משמש מעגל RLC במקלט רדיו - שינוי הקיבול מאפשר להאזין לתדרים שונים.
רוחב הסרט הוא תחום התדרים שבו ההספק מוגבר בלפחות חצי מהגברו בתדר התהודה, והוא שווה:
מקדם האיכות של מעגל RLC טורי הוא:
ראו גם

מעגל תהודה חשמלי
מעגל RC
מעגל RLC בחיבור מקבילי
מעגל RLC בחיבור טורי
מספר ליילנד

מספר ליילנד (באנגלית: Leyland number) בתורת המספרים הוא מספר מהצורה:  x^{y}+y^{x} כאשר x ו-y הם שלמים גדולים מ-1.
מספרים אלו קרויים על שמו של המתמטיקאי הבריטי פול ליילנד. מספרי ליילנד הראשונים הם:  8,17,32,54,57,100,145,177,320,368,512,593,945,1124 (סדרה A076980 באתר OEIS – האנציקלופדיה המקוונת לסדרות של מספרים שלמים).
הדרישה ששני המספרים יהיו גדולים מ-1 חשובה, מכיוון שבלעדיה כל שלם חיובי יהיה מספר ליילנד מהצורה  x^{1}+1^{x}. בנוסף, עקב עקרון הקומוטטיביות של החיבור, התנאי x ≥ y מוסף בדרך כלל כדי להימנע מכפילות בקבוצת מספרי ליילנד (כך שמתקבל התנאי: 1 < y ≤ x).
מספרי ליילנד ראשוניים

ליילנד ראשוניים (Leyland primes) הם מספרי ליילנד שהם גם ראשוניים.
הראשונים שבהם הם:  17,593,32993,2097593,8589935681
המתאימים ל:
עד נובמבר 2012 מספר ליילנד הגדול ביותר שהוכח שהוא ראשוני היה 51226753 + 67535122 (מספר בעל 25,050 ספרות). בתחילת 2011 הוא היה המספר הראשוני הגדול ביותר שהוכח שהוא ראשוני על ידי הוכחת ראשוניות בעזרת עקומות אליפטיות.
ישנם מספרים רבים גדולים יותר אשר נחשבים "כנראה ראשוניים" (אנ'), כגון 3147389 + 9314738, אולם קשה להוכיח מתמטית את ראשוניותם של מספרי ליילנד גדולים. פול ליילנד כתב באתרו: "לאחרונה התברר כי מספרים אלו הם אבן בוחן אידיאלית עבור תוכניות להוכחת ראשוניות. יש להם מבנה אלגברי פשוט אולם אין להם תכונות ציקלוטומיות (cyclotomic) מיוחדות הניתנות לניצול".
ישנו פרויקט בשם XYYXF שמטרתו למצוא רכיבי ליילנד של מספר ליילנד נתון.
מספרי ליילנד מהסוג השני

מספר ליילנד מהסוג השני הוא מהצורה: x^{y}-y^{x}, כאשר x ו-y הם שלמים גדולים מ-1.
גם עבור הסוג השני ישנה חשיבות למספרים הראשוניים. הראשונים שבהם הם:  7,17,79,431,58049,130783,162287,523927,2486784401,6102977801
הערות שוליים

↑  Crandall, Richard., Prime numbers : a computational perspective, Springer, 2005, ISBN 0-387-25282-7
מספר ליוביל

מספר ליוביל הוא מספר ממשי שניתן לקרב אותו דיופנטית מכל סדר שהוא. פורמלית,  x מספר ליוביל אם לכל  n טבעי קיימים  p ו- q>1 שלמים כך שמתקיים:
מספרי ליוביל נקראים על שם ז'וזף ליוביל שהוכיח ב-1844 את משפט ליוביל שממנו נובע כי הם מספרים טרנסצנדנטיים. מספרי ליוביל היו המספרים הטרנסצנדנטיים הראשונים שהתגלו.
קבוע ליוביל

הדוגמה המוכרת ביותר למספר ליוביל היא קבוע ליוביל שהוגדר על ידי ליוביל ב-1851:
הספרה 1 מופיעה בפיתוח העשרוני של המספר במקום ה- k! לאחר הנקודה העשרונית לכל  k טבעי (ראו עצרת) ובכל מקום אחר מופיעה הספרה 0.
נגדיר סדרות:
לכל  n טבעי מתקיים:
בזכות משפט ליוביל, קבוע ליוביל היה לדוגמה הראשונה המוכרת למספר טרנסצנדנטי.
תכונות

קל לראות שכל מספר ליוביל הוא אי-רציונלי: נניח בשלילה כי  {\frac {a}{b}} מספר ליוביל רציונלי. נבחר  n גדול מספיק כך ש- 2^{n-1}>b, ואז לכל  {\frac {p}{q}}\neq {\frac {a}{b}} ו- q\geq 2 מתקיים:
בסתירה להגדרה.
לפי משפט ליוביל כל מספר אלגברי אי-רציונלי אינו ניתן לקירוב דיופנטי מסדר הגדול מהדרגה שלו (מעלת הפולינום המינימלי שלו). מכיוון שמספרי ליוביל אי-רציונליים וניתנים לקירוב מכל סדר הם בהכרח טרנסצנדנטיים.
עוצמה ומידה

נוכל להחליף את המופעים של הספרה 1 בקבוע ליוביל בכל סדרת ספרות שנחפוץ, והמספר עדיין יישאר מספר ליוביל. מכאן שעוצמת קבוצת מספרי ליוביל היא כעוצמת קבוצת סדרות הספרות, שהיא עוצמת הרצף. כלומר יש "הרבה יותר" מספרי ליוביל מאשר מספרים אלגבריים (שהם בני-מנייה).
לעומת זאת, קבוצת ליוביל היא קבוצה ממידה אפס והיא זניחה ביחס לקבוצת המספרים הטרנסצנדנטיים (שהמשלים שלה ממידה אפס). במילים אחרות, כמעט כל המספרים הטרנסצנדנטיים אינם מספרי ליוביל. ההוכחה לכך קצרה:
לכל  q\geq 2 ו- n>2 נגדיר איחוד של קטעים פתוחים:
נסמן  L את קבוצת מספרי ליוביל. כל מספר ליוביל נמצא ב- V_{n,q} ל- q מסוים ולכל  n. כלומר, לכל  n מתקיים  L\subseteq \bigcup _{q\,=\,2}^{\infty }V_{n,q}. לכן לכל טבעי  m:
אורך הקטעים הוא  \left|\left({\frac {p}{q}}+{\frac {1}{q^{n}}}\right)-\left({\frac {p}{q}}-{\frac {1}{q^{n}}}\right)\right|={\frac {2}{q^{n}}} ולכן:
וכן  \lim \limits _{n\to \infty }{\frac {4m+1}{n-2}}=0 וזאת לכל  m. לכן  L ממידה אפס.
למספרי ליוביל ממד האוסדורף אפס. מבחינה טופולוגית מספרי ליוביל צפופים בישר הממשי.
מרגו דידק

| --- | --- |

מרגו דידק
 לידה:  28 באפריל 1974 ורשה שבפולין
 פטירה:  27 במאי 2011 (בגיל 37) בריזבן, אוסטרליה 
 עמדה:  סנטר
 גובה:  2.18 מטרים
 דראפט:  בחירה מספר 1, דראפט ה-WNBA‏ 1998 יוטה סטארז
 קבוצות כשחקנית
 1998-2002   2003-2004   2005-2007   2008:  יוטה סטארז   סן אנטוניו סילבר סטארס   קונטיקט סאן   לוס אנג'לס ספארקס
 הישגים כשחקנית
 הכי הרבה חסימות בהיסטוריה של ה-WNBA
 
מלגוז'אטה "מרגו" דידק (בפולנית: Małgorzata Dydek; ‏28 באפריל 1974 – 27 במאי 2011) הייתה כדורסלנית פולנייה ששיחקה בעמדת הסנטר.
קריירה

לאחר שנבחרה ראשונה בדראפט 1998 שיחקה דידק במספר קבוצות WNBA. בתקופתה הייתה ידועה כשחקנית הכדורסל המקצוענית הגבוהה בעולם, תואר שהקנה לה פרסום רב. לאחר השתלבותה בליגת האמריקנית זכתה בתואר שחקנית הכדורסל האירופאית הטובה ביותר לשנת 1999 על ידי "לה גזטה דלו ספורט". הובילה את ה-WNBA בחסימות במשך תשע שנים, ובממוצע חסימות למשחק במשך שמונה שנים. הייתה ריבאונדרית ההגנה המצטיינת בשנת 2001, ועל שמה רשום מספר החסימות הרב ביותר בהיסטוריה של הליגה האמריקנית.
דידק נפטרה בבריזביין מהתקף לב והיא בת 37, אם לשניים.
מקום מלא מים

| --- | --- |

 מידע כללי
 מאת:  אייזק אסימוב 
 שפת המקור:  אנגלית אמריקאית 
 סוגה:  מדע בדיוני
 מקום התרחשות:  איידהו 
 הוצאה
 תאריך הוצאה:  אוקטובר 1956 
 תאריך הופעה ראשונה:  מגזין Satellite Science Fiction, גיליון אוקטובר 1956
 
מקום מלא מים (באנגלית: The Watery Place) הוא סיפור מדע בדיוני קצר, שנכתב על ידי אייזיק אסימוב בשנת 1956, ותורגם לעברית ב-1976 בקובץ 'גדול ורחב הוא העולם' ושוב ב-2009 בקובץ 'כתבי אייזיק אסימוב כרך 1' בשם המקום המוצף מים.